32004D0491
L 172/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 април 2004 година
за изменение на Решение 1999/819/Евратом на Комисията от 16 ноември 1999 година относно присъединяването на Европейската общност за атомна енергия (Евратом) към Конвенцията за ядрена безопасност от 1994 година, по отношение на декларацията, приложена към нея
(2004/491/Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия, и по-специално член 101, втори параграф от него,
като взе предвид Решението на Комисията от 15 декември 2003 г. за изменение на Решение на Съвета от 7 декември 1998 г., с което се одобрява присъединяването на Европейската общност за атомна енергия към Конвенцията за ядрена безопасност по отношение на декларацията, приложена към нея (1),
като взе предвид Договора относно присъединяването на Чешката Република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката Република към Европейския съюз, подписан в Атина на 16 април 2003 г.,
като има предвид, че:
(1)
Европейската общност за атомна енергия се присъедини към Конвенцията за ядрена безопасност с Решение 1999/819/Евратом на Комисията от 16 ноември 1999 г. (2). На 31 януари 2000 г. инструментите за присъединяване бяха представени пред генералния директор на Международната агенция за атомна енергия, включително декларацията по смисъла на член 30, параграф 4 iii) от Конвенцията;
(2)
Настоящата Декларация, изготвена от Общността по време на присъединяването, се основаваше на решение на Съвета, което частично беше отменено от Съда (3), дотолкова доколкото в третия параграф от декларацията не се заявява, че Общността има компетенции в областите, обхванати от членове 7 и 14, член 16, параграфи 1 и 3 и членове от 17 до 19 от Конвенцията. Депозираната декларация следователно трябва да бъде заместена от декларация, изменена на основание Решение на Съвета от 15 декември 2003 г., с което се изпълнява решението на Съда;
(3)
Чешката Република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката Република ще станат членове на Общността, считано от 1 май 2004 г. Следователно първият параграф от Декларацията също трябва да бъде изменен,
ПРИЕ НАСТОЯЩОТО РЕШЕНИЕ:
Член 1
Декларацията, изготвена от Европейската общност за атомна енергия съгласно разпоредбите на член 30, параграф 4 iii) от Конвенцията за ядрена безопасност, както е представена пред генералния директор на Международната агенция за атомна енергия на 31 януари 2000 г., се заменя със следната декларация:
„Декларация от Европейската общност за атомна енергия съгласно разпоредбите на член 30, параграф 4 iii) от Конвенцията за ядрена безопасност
Следните държави понастоящем са членове на Европейската общност за атомна енергия: Кралство Белгия, Чешка Република, Кралство Дания, Федерална Република Германия, Република Естония, Република Гърция, Кралство Испания, Френската Република, Ирландия, Италианската Република, Република Кипър, Република Латвия, Република Литва, Република Унгария, Република Малта, Велико Херцогство Люксембург, Кралство Нидерландия, Република Австрия, Република Полша, Португалската Република, Република Словения, Словашка Република, Република Финландия, Кралство Швеция, Обединено Кралство на Великобритания и Северна Ирландия.
Общността декларира, че членове от 1 до 5, член 7 и членове от 14 до 35 от Конвенцията се прилагат към нея.
Общността притежава компетенциите, разпределени между горепосочените държави-членки, в областите, обхванати от член 7 и членове от 14 до 19 от Конвенцията, както е предвидено в Договора за създаване на Европейската общност за атомна енергия, в член 2, буква б) и в съответните членове от дял II, глава 3, озаглавена „Здраве и безопасност“.“
Член 2
Декларацията в член 1 се представя пред генералния директор на Международната агенция за атомна енергия, депозитар на Конвенцията, веднага след влизането на настоящото решение в сила чрез писмо, подписано от председателя на делегацията на Европейската комисия към международните организации във Виена, заедно с версиите на английски, френски и испански език на настоящото решение.
Член 3
Настоящото решение влиза в сила на 1 май 2004 година.
Съставено в Брюксел на 29 април 2004 година